Проф . Витанов : 70 хил . заразени в края на ноември е оптимистична прогноза „ Пирогов “ отделя етаж за лечение на заразени с COVID свои служители Оптимистичната прогноза за ноември месец е 68 500 случая , регистрирани с COVID - 19 у нас . Това заяви по Нова телевизия математикът на Националния оперативен щаб проф . Николай Витанов . „ Ситуацията вече е трудно контролируема , над 2000 случая на ден са сериозна тежест за здравната система “ , посочи той . И обясни , че при достигане на тези 68 500 случая , 8000 легла за COVID - 19 - болни все още ще бъдат достатъчни . За него притеснително е базовото репродуктивно число , което вече е 1 , 56 – т . е . 100 души оздравяват , 156 души се заразяват . " Реално заразените в страната са около 320 хиляди души , като официалните регистрирани са около 40 хиляди " , обясни математикът . Той коментира и наложените в страната мерки срещу разпространението на заразата , като посочи , че мярката за маските на открито е по - скоро добра . „ Дори да бъдат наложени и по - строги мерки , ще са нужни няколко седмици , за да има ефект . И всичко това при положение , че никой не излиза от дома си . А това е невъзможно . Трябва да внимаваме с контактите между хората в затворените пространства “ , напомни още веднъж специалистът . Проф . Витанов изрази мнение , че присъственият старт на учебната година не е бил грешка . Важно според него е учениците да използват предпазни средства , а учителите да се пазят . „ За последните две денонощия общият брой на заразените с коронавирус лекари и персонал в „ Пирогов “ е 61 . Има и 60 пациенти , които са заразени в средата “ . Това каза в предаването по bTV директорът на болницата проф . Асен Балтов . От днес в лечебното заведение ще започне преразпределение на етажите и два от тях ще бъдат отделени за новозаразените с COVID - 19 . Единият етаж ще е за пациентите , а другият – за заразените лекари и друг персонал на „ Пирогов “ , които имат нужда от лечение . По думите на Балтов , това което се е случило , е естественият път на един дифузен процес . Той напомни , че всички пациенти , които постъпват в болницата , се тестват за коронавирус . Понякога обаче са в период , в който тестът не дава положителен резултат . Той призова за по - строги мерки срещу разпространението на коронавируса . Иначе няма да можем да лекуваме никого , предупреди лекарят . Проф . Балтов бе категоричен , че всички мерки в болницата срещу разпространението на инфекцията се спазват , персоналът разполага с лични предпазни средства . Следи се нивото на антитела на тези медицински лица , които са изкарали вече инфекцията . В момента в „ Пирогов “ заради липса на персонал не работят три клиники - гнойно - септичната клиника , неврологията и едната травматологична клиника , за да могат да поемат пациенти с коронавирус . Възможно е болницата да помоли за помощ млади специалисти , които да работят в отделенията извън тези за лечение на COVID - 19 . В момента в УМБАЛ " Света Екатерина " няма ковид пациенти , но в болницата са отделили пет легла . Самата болница не е пригодена за това , но сме се съобразили с изискванията на РЗИ и здравното министерство , взети са всички мерки за безопасност . Това каза по БНТ проф . Генчо Начев , изпълнителен директор на УМБАЛ " Света Екатерина " , който беше заразен и се излекува от коронавируса . " Положителното е , че има излишък на легла , защото има възможност за разкриване на такива за ковид пациенти , обясни медикът . Болниците са много и помага в борбата с COVID - 19 и не се налага разкриване на полеви болници " , каза още професорът . Когато става въпрос за интензивно лечение , могат да се подготвят нужните медицински кадри , категоричен е проф . Начев . Специализантите , така или иначе имат диплома за висше образование , но има и студенти 4 - 5 курс , които прекрасно се справят в Интензивно отделение . В " Света Екатерина " 50 % от специалистите по здравни грижи са студенти и се справят прекрасно , на тях са им необходими не повече от 2 седмици за подготовка . Няма никакво основание хората да се притесняват , че за тях се полагат грижи от млади специалисти , категоричен е проф . Начев .